

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Općinsko vijeće**

KLASA: 021-05/20-01/01

URBROJ: 2178/12-03-20-01

Velika Kopanica, 30. siječanj 2020. godine

**Z A P I S N I K**

**S 26. SJEDNICE OPĆINSKOG VIJEĆA**

**OPĆINE VELIKA KOPANICA**

Na 26. sjednici Općinskog vijeća Općine Velika Kopanica održanoj 30. siječnja 2020. godine u Općinskoj vijećnici, Vladimira Nazora 1, Velika Kopanica, bilo je nazočno 9 od 13 izabranih vijećnika.

Nazočni vijećnici: Tomislav Jagić – predsjednik Vijeća, Šimo Kladarić – zamjenik Predsjednika Vijeća, Krunoslav Zdunić, Ivan Antolović, Goran Švaganović, Marina Jularić, Miroslav Matić, Mato Mikleušević, Anamarija Vukovac.

Odsutni vijećnici: Zdenka Knežević, Željko Matić, Josip Glavačević i Ivan Stojšić.

Ostali prisutni: Ivan Meteš – načelnik, Blaž Šokčević – zamjenik načelnika, Željko Butorac – komunalni redar i Marija Lolić – pročelnica.

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić, otvorio je sjednicu u 19,00 h i pozdravio sve prisutne te konstatirao kvorum.

Predsjednik predlaže sljedeći Dnevni red:

DNEVNI RED:

1. Verifikacija Zapisnika s 24. i 25. sjednice Općinskog vijeća Općine Velika Kopanica;
2. Prijedlog Programa mjera za poticanje rješavanja stambenog pitanja mladih obitelji na području Općine Velika Kopanica;
3. Prijedlog Programa poticanja poduzetništva na području Općine Velika Kopanica;
4. Prijedlog Odluke o izmjenama i dopunama Odluke o isplati naknade roditeljima nakon rođenja djeteta;
5. Prijedlog Odluke o plaći i naknadi načelnika i zamjenika načelnika Općine Velika Kopanica;
6. Prijedlog Odluke o naknadi troškova za rad na sjednicama Općinskog vijeća Općine Velika Kopanica;
7. Prijedlog Odluke o osnivanju prava služnosti na prizemlju zgrade Vatrogasnog doma u Beravcima;
8. Odluka o sufinanciranju projekta obnove Župne crkve i Župnog stana sv. Ilije Proroka u Velikoj Kopanici;
9. Prijedlog Odluke o osnivanju i imenovanju članova Općinskog povjerenstva za procjenu šteta od prirodnih nepogoda;
10. Odluka o kupnji građevinskog zemljišta u naselju Velika Kopanica;
11. Razno.

Nakon čitanja Dnevnog reda, Predsjednik isti daje na raspravu. Nakon što nije bilo komentara i prijedloga, Predsjednik daje Dnevni red na glasovanje. Dnevni red je prihvaćen jednoglasno s 9 glasova ZA

**TOČKA 1:** **Verifikacija Zapisnika s 24. i 25. sjednice Općinskog vijeća Općine Velika Kopanica**

Predsjednik otvara 1. točku dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje na glasovanje Zapisnik s 24. sjednice Općinskog vijeća Općine Velika Kopanica

Zapisnik s 24. sjednice Općinskog vijeća Općine Velika Kopanica je javnim glasovanjem usvojen jednoglasno (9 glasova ZA).

Predsjednik zatim daje na glasovanje Zapisnik s 25. sjednice Općinskog vijeća Općine Velika Kopanica.

Zapisnik s 25. sjednice Općinskog vijeća Općine Velika Kopanica je javnim glasovanjem usvojen jednoglasno (9 glasova ZA).

**TOČKA 2: Prijedlog Programa mjera za poticanje rješavanja stambenog pitanja mladih obitelji na području Općine Velika Kopanica**;

Predsjednik otvara 2. točku dnevnog rada i daje riječ načelniku.

Načelnik izlaže da se ovim Programom uvode nove mjere kako bi se pomoglo u rješavanju stambenog pitanja mladih obitelji na području Općine Velika Kopanica. Podupire se kupnja stambenog objekta u iznosu od 25.000,00 kn, izgradnja stambenog objekta u iznosu od 25.000,00 kn te adaptacija stambenog objekta u iznosu od 15.000,00 kn. Načelnik navodi uvjete i potrebnu dokumentaciju za ostvarivanje prava na korištenje navedenih mjera.

Vijećnik Zdunić pita hoće li Općina pripremiti obrasce i izjave koje se traže kao dokumentacija.

Načelnik odgovara da hoće.

Predsjednik upozorava na tehničku pogrešku u naslovu Mjere 2.

Kako nema nikakvih drugih pitanja i komentara, Predsjednik daje 2. točku dnevnog reda na glasovanje.

Program mjera za poticanje rješavanja stambenog pitanja mladih obitelji na području Općine Velika Kopanica je javnim glasovanjem usvojen jednoglasno (9 glasova ZA).

**TOČKA 3: Prijedlog Programa poticanja poduzetništva na području Općine Velika Kopanica**

Predsjednik otvara 3. točku dnevnog reda i daje riječ načelniku.

Načelnik izlaže Program te navodi da je riječ o potporama za osnivanje novih malih obrta i tvrtki. Obrtnici i poduzetnici će po objavljenom javnom pozivu biti u mogućnosti dobiti 10.000,00 kn nepovratnih sredstava za pokretanje poslovanja ili zapošljavanje.

Kako nema nikakvih pitanja i komentara, Predsjednik daje 3. točku dnevnog reda na glasovanje.

Program poticanja poduzetništva na području Općine Velika Kopanica je javnim glasovanjem usvojen jednoglasno (9 glasova ZA).

**TOČKA 4: Prijedlog Odluke o izmjenama i dopunama Odluke o isplati naknade roditeljima nakon rođenja djeteta**

Predsjednik otvara 4. točku dnevnog reda i daje riječ načelniku.

Načelnik objašnjava da se izmjenama i dopunama Odluke povećavaju iznosi naknada na koje imaju pravo roditelji nakon rođenja djeteta. Za prvo dijete naknada je 3.000,00 kn, za drugo dijete naknada je 5.000,00 kn, a za treće i svako slijedeće dijete je 7.000,00 kn.

Kako nema nikakvih pitanja i komentara, Predsjednik daje 4. točku dnevnog reda na glasovanje.

Odluka o izmjenama i dopunama Odluke o isplati naknade roditeljima nakon rođenja djeteta je javnim glasovanjem usvojena jednoglasno (9 glasova ZA).

**TOČKA 5: Prijedlog Odluke o plaći i naknadi načelnika i zamjenika načelnika Općine Velika Kopanica**

Predsjednik otvara 5. točku dnevnog reda i daje riječ pročelnici.

Pročelnica objašnjava zakonsku osnovu za donošenje Odluke. Navodi da je odlukom određena plaća za načelnika i zamjenika koji obnašaju dužnost profesionalno, kao i naknada kada načelnik i zamjenik obnašaju dužnost volonterski. Navodi da se odlukom povisio koeficijent za obračun plaće načelnika i visina naknade da za zamjenik, međutim povećao se i opseg posla. Također napominje da je posao načelnika posao bez radnog vremena.

Kako nema nikakvih pitanja i komentara, Predsjednik daje 5. točku dnevnog reda na glasovanje.

Odluka o plaći i naknadi načelnika i zamjenika načelnika Općine Velika Kopanica je javnim glasovanjem usvojena jednoglasno (9 glasova ZA).

**TOČKA 6: Prijedlog Odluke o naknadi troškova za rad na sjednicama Općinskog vijeća Općine Velika Kopanica**

Predsjednik otvara 6. točku dnevnog reda i daje riječ pročelnici.

Pročelnica objašnjava zakonsku osnovu za donošenje Odluke. Navodi da su se odlukom utvrdile posebno naknade za sudjelovanje na radnim sjednicama Općinskog vijeća za Predsjednika, posebno za njegovog Zamjenika, posebno ostale članove vijeća te posebno za službenike Jedinstvenog upravnog odjela.

Kako nema nikakvih pitanja i komentara, Predsjednik daje 6. točku dnevnog reda na glasovanje.

Odluka o naknadi troškova za rad na sjednicama Općinskog vijeća Općine Velika Kopanica je javnim glasovanjem usvojena jednoglasno (9 glasova ZA).

**TOČKA 7: Prijedlog Odluke o osnivanju prava služnosti na prizemlju zgrade Vatrogasnog doma u Beravcima**

Predsjednik otvara 7. točku dnevnog reda i daje riječ načelniku.

Načelnik navodi da se osnivanjem prava služnosti na prizemlju zgrade Vatrogasnog doma u Beravcima radi boljeg i korisnijeg gospodarenja tom nekretninom. Time će se prenijeti na DVD Beravci i obveza davanja u najam – raspisivanja natječaja za zakup poslovnog prostora koji je u tom prizemlju.

Kako nema nikakvih pitanja i komentara, Predsjednik daje 7. točku dnevnog reda na glasovanje.

Odluka o osnivanju prava služnosti na prizemlju zgrade Vatrogasnog doma u Beravcima je javnim glasovanjem usvojena jednoglasno (9 glasova ZA).

**TOČKA 8: Odluka o sufinanciranju projekta obnove Župne crkve i Župnog stana sv. Ilije Proroka u Velikoj Kopanici**

Predsjednik otvara 8. točku dnevnog reda i daje riječ načelniku.

Načelnik navodi kako je Župa kandidirala projekt obnove Župne crkve i Župnog stana sv. Ilije Proroka u Velikoj Kopanici na natječaj Ministarstva regionalnog razvoja i fondova EU te joj je dodijeljeno 200.000,00 kn. Međutim, to im nije dovoljno za završetak projekta. PA načelnik predlaže da se Župi pomogne s 30.000,00 kn.

Kako nema nikakvih pitanja i komentara, Predsjednik daje 8. točku dnevnog reda na glasovanje.

Odluka o sufinanciranju projekta obnove Župne crkve i Župnog stane sv. Ilije Proroka u Velikoj Kopanici je javnim glasovanjem usvojena jednoglasno (9 glasova ZA).

**TOČKA 9: Prijedlog Odluke o osnivanju i imenovanju članova Općinskog povjerenstva za procjenu šteta od prirodnih nepogoda**

Predsjednik otvara 9. točku dnevnog reda i daje riječ komunalnom redaru.

Komunalni redar objašnjava zakonsku osnovu za donošenje Odluke. Navodi da povjerenstvo djeluje kada se proglasi elementarna nepogoda na području naše Općine. Povjerenstvo unosi podatke u APISovom programu.

Načelnik predlaže da u Povjerenstvu budu: Blaž Šokčević kao predsjednik Povjerenstva, Željko Butorac i Marina Jularić.

Pročelnica navodi da je Povjerenstvo određuje postotke štete u suradnji sa Savjetodavnom službom i okolnim Općinama, ne odlučuje o raspoređivanju novca poljoprivrednicima, to se odlučuje na razini država. Naglašava da je Povjerenstvo zapravo tehnička podrška poljoprivrednicima da prijave štetu na svojim usjevima.

Vijećnik Kladarić pita izlazi li Povjerenstvo na teren vidjeti je li šteta zaista i nastala na prijavljenim površinama.

Komunalni redar mu odgovara da ne, da su poljoprivrednici odgovorni za ono što prijave da je pod štetom.

Kako nema drugih pitanja i komentara, Predsjednik daje 9. točku dnevnog reda na glasovanje.

Odluka o osnivanju i imenovanju članova Općinskog povjerenstva za procjenu šteta od prirodnih nepogoda je javnim glasovanjem usvojeno (8 glasova ZA, 1 glas SUZDRŽAN).

**TOČKA 10: Odluka o kupnji građevinskog zemljišta u naselju Velika Kopanica**

Predsjednik otvara 10. točku dnevnog reda i daje riječ načelniku.

Načelnik navodi da je riječ o građevinskom zemljištu koje se nalazi u blizini zgrade Općine, preko puta nogometnog igrališta. Vlasnik je Šimo Vukovac koji za to zemljište traži 25.000,00 eura. Načelnik navodi da je lokacija zemljišta idealna za neke buduće projekte.

Vijećnik Mikleušević pita je li cijena zemljišta u skladu s cijenama Porezne uprave. Načelnik odgovara da nije, da je to cijena koju traži vlasnik.

Pročelnica navodi da ne može porezna odrediti za koliko će netko nešto prodati te da kupnja zemljišta ne podlaže ni propisima o javnoj nabavi, tako da je tu jedino želi li Općina dati toliki novac za to zemljište.

Vijećnik Miroslav Matić navodi da smatra da je cijena tog zemljišta visoka.

Zamjenik navodi da je to cca. 5 eura po metru kvadratnom, što nije toliko puno. A riječ je zemljištu koje je u centru naselja te da bi bilo u interesu Općine da ga kupi.

Vijećnik Miroslav Matić pita za zemljište preko puta parkinga. Načelnik odgovara da je bio prošli tjedan na sastanku kod župana zbog tog zemljišta koje je u vlasništvu Doma zdravlja.

Zamjenik navodi da je pokrenuta sada procedura, da ćemo vjerojatno morati kupiti taj dio, a da će o tome odlučiti upravno vijeće Doma zdravlja.

Kako nema drugih pitanja i komentara, predsjednik daje 10. točku dnevnog reda na glasovanje.

Odluka o kupnji građevinskog zemljišta u naselju Velika Kopanica je javnim glasovanjem usvojena jednoglasno (9 glasova ZA).

**TOČKA 11: Razno**

Predsjednik otvara 11. točku dnevnog reda i daje riječ načelniku.

Načelnik navodi da je Općina dobila dopis o tome kako Općinsko vijeće treba imenovati sudca porotnika s područja Općine Velika Kopanica. Taj sudac porotnik ne može biti član političke stranke i član predstavničkog vijećnika. Načelnik navodi da ako nema prijedloga da se ne mora to odlučiti odmah.

Pročelnica navodi da će uskoro biti sjednica Vijeća iz razloga što se mora uskladit statut s novim izmjenama Zakona o lokalnoj i područnoj (regionalnoj) samouprave.

Vijećnik Kladarić pita ima li kakvih novosti oko povrata poljoprivrednog zemljišta.

Načelnik odgovara da je bio na nekoliko ročišta.

Zamjenik navodi da je plan da se ode do Općinskog državnog odvjetništva da se vidi, porazgovara, potaknu da se ubrzaju stvari.

Vijećnik Švaganović pita je li što započeto za izvješće o Maloj Kopanici. Načelnik navodi da je započeto, ali da je teško iz razlog što Proračun sastavljen po naseljima. Navodi da se čeka do 1.2. da se vidi što će biti s projektnom dokumentacijom za mrtvačnicu.

Predsjednik zatvara sjednicu u 19:55 h.

Zapisničarka Predsjednik Općinskog vijeća

**Marija Lolić, mag.soc. Tomislav Jagić, mag.ing.silv.**